Першы лазер, як вядома, быў створаны ў 1960 годзе ў ЗША. Б.І. Сцяпанаў і шэраг вядучых супрацоўнікаў Інстытута фізікі адразу зразумелі, што адкрыццё лазераў заснавала прынцыпова новы этап у развіцці оптыкі, таму хутка і энергічна ўключыліся ў распрацоўку гэтага кірунку самі, пацягнулi за сабой сваіх калег і вучняў. Атрымалася, што многія развітыя ў Інстытуце раней падыходы і метады маглі быць перанесены ў новую вобласць, таму многія супрацоўнікі былі добра падрыхтаваныя да ўспрымання новых ідэй і эфектыўнай працы ў гэтай галіне. У Інстытуце у той час усталявалася выключна творчая атмасфера, даследаванні і распрацоўкі Інстытута знаходзіліся на пярэднім фронце развіцця лазернай фізікі і нелінейнай оптыкі, часта вызначалі гэты фронт. Інтэнсіўна праводзіліся тэарэтычныя, а з 1963 года, калі У.А. Піліповічам ў Інстытуце быў запушчаны першы лазер, і эксперыментальныя даследаванні.